Publication: Magyar Közlöny
Issue: MK-1999-2 (Year: 1999, Number: 2)
Era: 1990-2004
Section: az 1/1999. (I. 14.) FVM rendelethez
Paragraph Index: 188

10. A géntechnológiával módosított haszonállatokra és tenyészállatokra vonatkozó információ a zárt rendszer 1. kategóriájában 10.1. Géntechnológiával módosított haszonállatok tartására vonatkozó információk tartalma 10.1.1. Az állatházban csak szakképzett, a géntechnológiai állatkísérletek speciális követelményeit is ismerő állatgondozók alkalmazhatók. Az általános és speciális állategészségügyi szempontokat érvényesítő, felügyelő állatorvos és az állatgondozók képesítésének dokumentálása. 10.1.2. Az állatházra vonatkozó információk. 10.1.2.1. Az állatok tartására szolgáló helyiségek tisztán tartásának, szellőzésének leírása. 10.1.2.2. A sterilizáláshoz szükséges, az állatházzal azonos telephelyen levő autoklávra vonatkozó adatok. 10.1.2.3. Az állatketrecek, bokszok fertőtlenítésére és a keletkezett hulladék megsemmisítésére szolgáló műszerezettség bemutatása. 10.1.2.4. Biztonsági felszerelések és előírások. 10.1.2.4.1. A géntechnológiával módosított állatok állatházból történő kiszabadulásának megakadályozását, illetve a kiszabadulás jelzésére szolgáló berendezéseknek bemutatása. 10.1.2.4.2. Szabadban való tartás esetén kettős kerítésrendszer és állandó felügyelet biztosítása szükséges, ennek dokumentálása. 10.1.2.4.3. Engedéllyel nem rendelkező személyek távoltartására vonatkozó biztonsági előírások ismertetése. 10.1.2.4.4. Az állatgondozók és a kísérletekben közreműködő személyzet védőöltözetének, az állatokkal történő érintkezés során bekövetkező balesetek bejelentési módjának ismertetése. 10.1.2.4.5. A házi haszonállatoktól fenotípusos tulajdonság szempontjából nem megkülönböztethető állategyedek esetében két különböző rendszerű és megkülönböztető jelzésként is szolgáló jelölési módot kell alkalmazni (pl. plasztik füljelző+speciális tetoválás vagy mikrochip beültetése stb.). E jelölések bemutatása. 10.2. Géntechnológiával módosított vízi gerinces állatok tartására vonatkozó információk tartalma: Vízi gerinces állatok esetében olyan biztonsági rendszer alkalmazása szükséges, amely biztosítja, hogy a kísérleti állatok vagy azok gamétái nem kerülnek ki a zárt rendszerből sem a víz be-, illetve levezetőcsatornán keresztül, sem pedig a tartály meghibásodása következtében. Az állatok tartására szolgáló tartály típusának, fedettségének bemutatása: 1999/2. szám

Source: https://magyarkozlony.hu/hivatalos-lapok/4d532de2b3b582bc0bf9ebc0f605b36d562de5af/dokumentumok/d591b142e11b93d5d71c3c0f0aa2796212d090eb/letoltes